Diari Oficial de la Generalitat Valenciana


Sumari del DOGV 7515, del 29-04-2015 (2015/3662)

Notificació de la sentència dictada en el procediment de mesures en relació amb els fills número 339/2014.
----------------------------------------------------------------------------------------------------------

### Dades del document

Número de DOGV
:   7515

Data del DOGV
:   29-04-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/3662


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de mesures en relació amb els fills número 339/2014. [2015/3662]  
Família, guarda, custòdia o aliments fill menor no matrimonial no consensuat 000339/2014   
Juí família, guarda, custòdia o aliments fill menor no matrimonial no consensuat 000339/2014   
Part demandant: Sandra Patricia Rivadeneira Robinzón.  
Part demandada: Olivio Rodolfo Valencia Sol i ministeri fiscal.  
Sobre: guarda, custòdia o aliments de fills menors no matrimonials no consensuats.  
En el juí referenciat s'ha dictat sentència de data 1 d'abril de 2015, que té la part dispositiva, literalment, com seguix:  
  
«Dispositiva  
Estimar parcialment la demanda presentada per la procuradora Margarita García Vicente, en nom i representació de Sandra Patricia Rivadeneira Robinzón, contra Olivio Rodolfo Valencia Sol, per la qual cosa:  
  
1. S'aprova la mesura definitiva següent:  
Olivio Rodolfo Valencia Sol haurà de satisfer, des de la mensualitat de març de 2014 i amb caràcter mensual (dotze mensualitats anuals), en concepte de pensió d'aliments per a la seua filla C. L, la quantitat de 150 euros, que haurà d'ingressar en el compte amb [...], de bestreta i dins dels cinc primers dies de cada mes.  
L'anterior import haurà d'actualitzar-se anualment d'acord amb les variacions que experimente l'IPC que publica l'INE o organisme que el substituïsca en un futur; esta actualització es produirà de manera automàtica, sense necessitat de requeriment previ, i considerant, com a data inicial per a l'actualització, el mes i any en què es fixa, i com a data final, el mateix mes de l'any en què s'actualitza, i permet este càlcul l'opció ?vol actualitzar una renda?- de la pàgina web de l'INE.  
  
L'impagament de l'anterior pensió podrà ser constitutiu d'un delicte d'abandó de família, previst en l'article 227 del Codi Penal i castigat amb pena de presó o multa.  
2. No es condemna a costes cap de les parts.  
Contra esta sentència, que no és ferma, es pot interposar un recurs d'apel·lació davant de la Secció Novena de l'Audiència Provincial d'Alacant, que no suspendrà l'eficàcia de les mesures acordades (art. 774.5 LEC) i que haurà d'interposar-se, si és el cas, davant d'este mateix jutjat en el termini dels 20 dies següents a la seua notificació (art.455 i 458 LEC).  
L'admissió del recurs exigix, que en interposar-lo, s'haja consignat la quantitat de 50 euros en el compte de depòsits i consignacions d'este jutjat (compte del Banco Santander número 0706 0000 02 0339 14). També es pot realitzar la consignació per mitjà de transferència al número de compte 0049 3569 92 2001716338, havent d'indicar en el caseller d'observacions el número 0706 0000 02 0339 14. Queden eximits de la constitució del depòsit per a recórrer, aquells que tinguen reconegut el dret d'assistència jurídica gratuïta (disposició addicional quinzena de la Llei Orgànica 6/1985, d'1 de juliol, del Poder Judicial)».  
Atés que es desconeix el domicili o residència actuals de la part demandada, mitjançant la diligència d'ordenació de data 22 d'abril de 2015, del secretari, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar este edicte en el Diari Oficial de la Comunitat Valenciana, per a portar a efecte la diligència de notificació a Olivio Rodolfo Valencia Sol.  
  
  
Elx, 22 d'abril de 2015.- El secretari judicial: Francisco Javier García Navarro.